**Výzva na predloženie cenovej ponuky[[1]](#footnote-1)**

**Názov predmetu zákazky:**

**„Servis a údržba automatických koľajnicových mazníkov RME235 DUO PACK“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Alena Morvayová

 Telefón: (+ 421) (2) 5950 1484

 E-mail: morvayova.alena@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:**

 Obstarávateľ podľa § 9 zákona o verejnom obstarávaní.

1. **Označenie zákazky:** CP 41/2024
2. **Druh zákazky:** služby
3. **CPV kód**: 50230000-6 Opravy a súvisiace služby týkajúce sa ciest a iných zariadení

 34941300-8 Električkové trate

1. **Predpokladaná hodnota zákazky:** 115 362,00 eur bez DPH
2. **Opis predmetu zákazky**

Predmetom zákazky je obstaranie služby poskytovania servisu počas celého trvania Zmluvy tak, aby v súvislosti prejazdom električiek koľajovými oblúkmi so zabudovanými mazacími zariadeniami nedochádzalo k neprimeranému hluku (pískaniu) a/alebo nedochádzalo k nadmernému hromadeniu maziva v priestoroch Mazníkov. Zároveň bude zabezpečovať opravy mazacích zariadení na základe požiadavky objednávateľa.

**Mazník** znamená predpokladaný počet 34 ks systémov mazacích zariadení typu RME235 DUO PACK skladajúcich sa najmä zo zásobníka s plastickým mazivom, riadiacej jednotky, sústavy čidiel, mazacích líšt a elektrických a hydraulických rozvodov. Ich počet sa v priebehu plnenia zmluvy môže meniť v závislosti od ich technického stavu a požiadaviek objednávateľa pre možnosť údržby novo zabudovaných do električkovej siete.

 Podrobný opis predmetu zákazky je uvedený v ***prílohe č. 1 – Špecifikácia predmetu zákazky***, tejto Výzvy.

1. **Obsah ponuky**

8.2.1 Ponuka predložená uchádzačom musí obsahovať vyhlásenia, potvrdenia, doklady a dokumenty podľa bodov 8.2.2., 8.2.3., 8.2.4., 8.2.5., 8.2.6. a 8.2.7. tejto Výzvy, vo forme uvedenej v tejto Výzve, doplnené tak, ako je to stanovené v tomto bode Výzvy. Uchádzač nie je oprávnený meniť znenie vyhlásení, potvrdení, dokladov a dokumentov, ktorých vzory sú súčasťou tejto Výzvy, je však oprávnený a povinný tieto správne a pravdivo vyplniť podľa požiadaviek uvedených v tejto Výzve.

8.2.2 Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa osobného postavenia:

1. kópia dokladu o oprávnení podnikať (výpis z OR SR alebo ŽR SR); v prípade, že uchádzačom je občianske združenie alebo nadácia, potvrdenie Ministerstva vnútra SR o vedení v registri,
2. čestné vyhlásenie, že uchádzač si plní zákonné povinnosti platenia odvodov voči Sociálnej poisťovni, zdravotným poisťovniam a daňovému a colnému úradu, vo formáte .pdf (v .pdf ako podpísanú verziu osobou oprávnenou konať za uchádzača),
3. zoznamu poskytnutých služieb za predchádzajúce tri roky od vyhlásenia zákazky podľa bodu 18.1 tejto Výzvy.
4. údaje o vzdelaní a odbornej praxi alebo o odbornej kvalifikácií osôb určených na plnenie

zmluvy alebo riadiacich zamestnancov podľa bodu 18.2 tejto Výzvy.

8.2.3 Uchádzač predloží Opis predmetu zákazky a zoznam činností, ktoré sú predmetom obstarávania

 podľa ***prílohy č. 1 – Špecifikácia predmetu zákazky*** abudú tvoriť podklad pre stanovenie ceny

 ponuky, a to najmä:

8.2.4 Uchádzač v rámci ponuky predloží vlastný návrh ceny plnenia predmetu zákazky podľa ***prílohy č. 2 – Návrh uchádzača na plnenie kritéria***, špecifikovaného v tejto Výzve, vo formáte .doc/.docx aj v .pdf (v .pdf ako podpísanú verziu osobou oprávnenou konať za uchádzača).

8.2.5 Uchádzač v rámci ponuky predloží vlastný návrh ceny plnenia predmetu zákazky podľa ***prílohy č. 2a – Návrh na plnenie kritéria***, špecifikovaného v tejto Výzve, vo formáte excel aj v .pdf(v pdf. ako podpísanú verziu osobou oprávnenou konať za uchádzača).

8.2.6 Uchádzač v rámci ponuky predloží Vyhlásenia uchádzača v zmysle ***prílohy č. 3 – Čestné vyhlásenie uchádzača***, vo formáte .pdf (ako podpísanú verziu osobou oprávnenou konať za uchádzača).

8.2.7 Uchádzač v rámci ponuky predloží doplnený návrh zmluvy – ***príloha č. 4 – Návrh rámcovej zmluvy o poskytovaní služby na predmet zákazky*** tejto Výzvy, v súlade s informáciami uvedenými v tejto Výzve, vo formáte .doc/.docx aj v .pdf (v .pdf ako podpísanú verziu osobou oprávnenou konať za uchádzača)

1. **Miesto dodania predmetu zákazky:** zabudované stacionárne mazacie zariadenia v sieti električkových tratí
2. **Lehota viazanosti cenovej ponuky:** 6 mesiacov
3. **Lehota, miesto a spôsob predkladania ponúk: do 23.12.2024 do 09:00 hod.**

Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky, a to prostredníctvom IS JOSEPHINE: (link)

<https://josephine.proebiz.com/sk/tender/62866/summary>

1. **Typ zmluvy/objednávky:** Rámcová zmluva o poskytovaní služby
2. **Trvanie zmluvy/lehota dodania:**

Trvanie zmluvy:  6 mesiacov/na základe dielčích objednávok

Platobné podmienky sú špecifikované v čl. 4 zmluvy. Ceny uvedené v prílohe č. 2 zmluvy sú maximálne (konečné).

Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.

1. **Jazyk ponuky:**

Ponuky sa predkladajú v slovenskom alebo českom jazyku.

1. **Kritériá na vyhodnotenie ponúk**

Ponuky sa budú vyhodnocovať na základe najnižšej ponuky - najnižšia celková cena za celý predmet zákazky v eurách bez DPH.

1. **Spôsob predloženia ponuky:**

Uchádzač stanoví cenu za obstarávaný predmet na základe vlastných výpočtov, činností, výdavkov a príjmov a miery zisku podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2, vyplnený formulár Návrh na plnenie kritérií podľa prílohy 2a tejto Výzvy, čestné vyhlásenie podľa prílohy č. 3 tejto Výzvy a Návrh rámcovej zmluvy o poskytovaní služby podľa prílohy č. 4 tejto Výzvy

1. **Osobitné podmienky účasti:**
	1. uchádzač je oprávnený poskytovať službu – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky.
	2. uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu – uchádzač preukazuje doloženým čestným vyhlásením podľa Prílohy č. 3.
2. **Technická spôsobilosť alebo odborná spôsobilosť:**

18.1 uchádzač má technickú a odbornú spôsobilosti poskytovať službu – uchádzač preukazuje

 predložením zoznamu poskytnutých služieb za predchádzajúce tri roky od vyhlásenia zákazky,

 s uvedením cien, lehôt poskytnutia služby a odberateľov; dokladom je referencia, ak odberateľom

 bol verejný obstarávateľ alebo obstarávateľ.

 Minimálna požadovaná úroveň: Obstarávateľská organizácia požaduje, aby dosiahnutý objem poskytnutých služieb v celkovom finančnom objeme min. 100 000,00 EUR bez DPH (obstarávateľská organizácia bude akceptovať aj viacero jednotlivých referencií).

18.2 údaje o vzdelaní a odbornej praxi alebo o odbornej kvalifikácií osôb určených na plnenie zmluvy

 alebo riadiacich zamestnancov.

 Uchádzač preukáže, že disponuje osobami, ktoré sú spôsobilé vykonávať požadovanú činnosť a sú

 zaškolený výrobcom mazacích zariadení RME235 DUO PACK.

 Uchádzač je povinný predložiť certifikát potvrdený výrobcom (majiteľa chráneného výrobku) resp.

 zariadenia o absolvovaní odborno – technického školenia na obsluhu zariadenia vrátane vykonania

 záverečnej odbornej skúšky.

 Uchádzač je povinný predložiť súhlas výrobcu zariadenia - majiteľa úžitkového vzoru, vykonávať

 úpravy a zmeny v riadiacej jednotke/softwaru zariadenia odborne spôsobilou obsluhou.

1. **Elektronická aukcia:** nie
2. **Možnosť obhliadky:** áno

Kontaktná osoba: Ing. Ivan Čuperka, telefón: +421 903 797 792 , mail: cuperka.ivan@dpb.sk

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria - predpokladaná cena celkom bez DPH za celý predmet zákazky (uvedené v cenovej tabuľke), pričom na prvom mieste sa umiestni ponuka s najnižšou predpokladanou cenou celkom bez DPH.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

Prílohy:

1. Špecifikácia predmetu zákazky
2. Návrh uchádzača na plnenie kritérií
3. Čestné vyhlásenie uchádzača
4. Rámcová zmluva o poskytovaní služby

V Bratislave dňa 18.11.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Barbora Notová**

vedúca odboru právnych služieb

a verejného obstarávania

**Príloha č. 1**

**Špecifikácia predmetu zákazky**

Špecifikácia predmetu zákazky tvorí samostatnú prílohu tejto výzvy.

**Príloha č. 2**

**Návrh uchádzača na plnenie kritérií**

Návrh uchádzača na plnenie kritérií tvorí samostatnú prílohu tejto výzvy.

**Príloha č. 3**

**Čestné vyhlásenie uchádzača**

Čestné vyhlásenie uchádzača tvorí samostatnú prílohu tejto výzvy.

**Príloha č. 4**

**Rámcová zmluva o poskytovaní služby**

Rámcová zmluva o poskytovaní služby tvorí samostatnú prílohu tejto výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)